**Festészeti és grafikai művészeti gyakorlat I. (BKA 2227)**

**Gyakorlat, heti 6 óra**

Cél, hogy a hallgatók az önálló fogalmazás, kifejezés és a technikák terén szerzett korábbi tapasztalataikra építve – folyamatos konzultáció és technikai segítség mellett – egyéni látásmódot tükröző festészeti és grafikai sorozatokat készítsenek változatos méretben. Fontos, hogy a korábban megismert és alkalmazott eljárásokon túl eszközök, anyagok és technikák széles skáláját ismerjék meg és alkalmazzák, számukra új technikákat, anyagokat válasszanak.

További cél, hogy rajzi tudásuk bővüljön és a pontos, arányokra koncentráló, jól komponált rajzok elkészítésén túl egyre inkább megtalálják a számukra megfelelő egyéni kifejezési módot, lehetőséget.

Képesek legyenek önálló alkotómunkára, egy rajzon belül a kifejezés szempontjából fontos és kevésbé lényeges részek megjelenítésére, elkülönítésére (hangsúly, kiemelés, elhagyás), hangulatot, érzést, gondolatot kifejezniés mindehhez tudjanak eszközt, anyagot, méretet választani.

A félév során születő munkákhoz a látvány utáni rajzolás és festés is segítséget nyújt.

A feladatok részletes ismertetése és azegyénre szabott korrektúra az órákon történik. Az órák témája csak részben kötött, mellette lehetőséget kapnak a hallgatók a felsorolt további feladatok korrektúra és egyéni ütemezés melletti elkészítésére.

A legtöbb téma technikai megoldása szabadon választott, de az alábbiak alkalmazása kötelező: ceruza, szén, tus, toll, akvarell, tempera, akril, linómetszet, papírmetszet, dombornyomás, hidegtű, rézkarc, lágyalap, aquatinta, fotó, vegyes technika és önálló technikai megoldások.

**Órai feladatok összefoglalása:**

1. „Úton lenni” – A vonal kifejező ereje
2. „Több mint tanulmány” – Mértani testek rajza
3. „Több mint tanulmány” – Becsomagolt tárgyak
4. A tussal képzett vonal és folt. Kompozíciók tussal, majd azok részletének felhasználása digitális ill. manuális technikával készült sorozatokhoz
5. Összetett téri kompozíció ábrázolására épülő sorozat – színes munkák
6. Szabadon választott munkák technikai megoldása a grafikai műhelyben
7. Emberi test és a tér. Műteremrészletek ábrázolása emberi alakokkal.
8. Parafrázis
9. Illusztráció – A zene inspiráló hatása (csoportos munka)
10. Kreatív feladat. Fotó kiegészítése
11. Szabadon választott munka technikai megoldása a grafikai műhelyben
12. Rajzok, festmények készítése a botanikus kertben
13. Állatok – karakter, arány, mozgás (Állatkert)
14. Prezentáció

**Folyamatos konzultációs lehetőség mellett elkészítendő további feladatok összefoglalása:**

* „Arcrészletek – arckifejezés” (szabadon választott technikával 1:1-es méretben)

min 2 lapos sorozat

* Kéz – kézmozdulatok (min. 3 rajz).
* „Mozdulatok” – egy-egy alak rajza A/4-es méretben min. 60 db kroki (ceruza, tus, toll)
* Emberi csoportok, szituációk szabadon választott technikával – több alak rajza A/4-es méretben10 db kroki (ceruza, tus, toll)
* Képpárok – „Városi történetek” szabadon választott technikával
* Szabadon választott grafika átdolgozása – parafrázis (pl. Rembrandt, Goya, Daumier…)

szabadon választott technikával

* Ex libris (saját célra) (nyomtatott grafika)
* „Külső térben” – 2 lapos sorozat szabadon választott technikával
* „Napszakok” – belső térben – 3 lapos sorozat szabadon választott technikával
* Sajátos nézőpontok – Grafikákból vagy festményekből álló sorozat tárgyakról, terekről (min. 3 munkából álló sorozat szabadon választott technikával, szabadon választott méretben)
* Sajátos nézőpontok – fotók tárgyakról, terekről (min. 2 különböző sorozat) (min. 12 fotó)
* Paszpartu készítése a félév során készült grafikai sorozatok szabadon választott min. két lapjához

**Félévi követelmény:** gyakorlati jegy

**A gyakorlati jegy feltétele:** az elkészített munkák bemutatása legkésőbb a szorgalmi időszak utolsó hetében. Az utolsó előtti héten prezentáció.

**Az értékelés módja és ütemezése:** Folyamatos konzultáció. Munkák bemutatása: V. alkalommal a félév során órán és egyéni feladatként készült munkák bemutatása (min. 30%), X. alkalommal (min. 60%).

**A foglalkozásokon történő részvétel:**

A gyakorlati foglalkozásokon a részvétel kötelező. A félévi hiányzás megengedhető mértéke

teljes idejű képzésben a tantárgy heti kontakt óraszámának háromszorosa. Ennek túllépése

esetén a félév nem értékelhető (TVSz 8.§ 1.)

**Ajánlott irodalom:**

Barcsay Jenő: Művészeti anatómia Képzőművészeti Alap Kiadóvállalata, Budapest

Kőnig Frigyes: Térábrázolás, Cser Kiadó 2014

Kőnig Frigyes: A művészeti anatómia alapjai, Cser Kiadó 2013

Johannes Itten: A színek művészete, Göncöl Kiadó és a Saxum Kiadó 2002

Sárközi Róbert: Grafikai technikák A fametszettől, a szitanyomásig

Szenteczki Csaba: A nyomtatott grafika története és technikái, Műszaki Könyvkiadó, Bp. 2003

Krejca, Ales: A művészi grafika technikái, Corvina Kiadó, Budapest 1986

A képzőművészet iskolája I-II., Bp. Képzőművészeti Alap Kiadóvállalata, 1978.

KurthWehlte: A festészet nyersanyagai és technikái, Bp. Balassi K. – M.K.F., 1992.

2019. február 6.

Horváth Kinga